2019. gada 2. jūlijā Rīkojums Nr. 319

Rīgā (prot. Nr. 31 20. §)

**Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu**

1. Izglītības un zinātnes ministrijai nodot Finanšu ministrijas valdījumā šādus valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā:

1.1. valsts nekustamo īpašumu "Mācību ražošanas bāze" (nekustamā īpašuma kadastra Nr. 3244 506 0002) – divas būves (būvju kadastra apzīmējumi 3244 006 0144 001 un 3244 006 0144 003) – Aizkraukles pagastā, Aizkraukles novadā;

1.2. valsts nekustamo īpašumu (nekustamā īpašuma kadastra Nr. 6601 001 0086) – zemes vienību 0,1655 ha platībā (zemes vienības kadastra apzīmējums 6601 001 0086) un būvi (būves kadastra apzīmējums 6601 001 0086 001) – Zeļļu ielā 1, Limbažos, Limbažu novadā;

1.3. valsts nekustamo īpašumu "Poligons" (nekustamā īpašuma kadastra Nr. 7054 005 0060) – divas zemes vienības 8,0564 ha kopplatībā (zemes vienību kadastra apzīmējumi 7054 005 0047 un 7054 008 0451) – Ērgļu pagastā, Ērgļu novadā.

2. Sešu mēnešu laikā pēc šā rīkojuma spēkā stāšanās dienas Finanšu ministrijai pārņemt valdījumā šā rīkojuma 1. punktā minētos valsts nekustamos īpašumus un ierakstīt zemesgrāmatā uz valsts vārda Finanšu ministrijas personā.

3. Izglītības un zinātnes ministrijai, nododot šā rīkojuma 1. punktā minētos valsts nekustamos īpašumus, nodrošināt, ka nekustamo īpašumu sastāvā esošās būves ir atbrīvotas no kustamās mantas un nekustamie īpašumi, kā arī to piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.

4. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

4.1. šā rīkojuma 1.1. apakšpunktā minēto nekustamo īpašumu, ievērojot Publiskas personas mantas atsavināšanas likuma 14. panta nosacījumus;

4.2. šā rīkojuma 1.2. un 1.3. apakšpunktā minētos nekustamos īpašumus.

5. Pircēji par nekustamajiem īpašumiem maksā *euro*.

6. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Izglītības un zinātnes ministre I. Šuplinska